OpenLLM-France/wikimedia huggingface dataset:
# Ofensiva dei Cent Regiments

L'ofensiva dei Cent Regiments se debanèt dins lo corrent de la Segonda Guèrra Mondiala dau 20 d'aost au 5 de decembre de 1940. Organizada per lei tropas comunistas chinesas, amirava lei linhas d'avitalhament e de comunicacion japonesas dau nòrd de China e foguèt devesida entre doas fasas diferentas. Premier, de guerilhas comunistas ataquèron la logistica japonesa (aost-setembre). Puei, lei Chinés ataquèron dirèctament lei tropas japonesas (setembre-decembre). Aquò permetèt la destruccion de mai d'una installacion miniera ò industriala utilizada per Japon mai entraïnèt una repression dura. Lo bilanç de l'ataca foguèt donc considerat coma mitigat per lei caps comunistas e la prioritat foguèt tornarmai donada a la lucha insureccionala menada per de movements de guerilha.
# Ofensiva dei Cent Jorns

L’Ofensiva dei Cent Jorns designa un ensemble d'operacions ofensivas menadas per leis Aliats durant la Premiera Guèrra Mondiala sus lo frònt de l'Oèst entre lo 8 d'aost e lo 11 de novembre de 1918. Opausèt 4,5 milions de soudats de l'Entenduda (2,5 milions de Francés, 1,9 milions de soudats de l'Empèri Britanic, 1,9 milions d'Estatsunidencs e 200 000 Bèlgas) comandants per Ferdinand Foch a 3,6 milions d'Alemands dirigits per Erich Ludendorff.
A aquel estadi de la guèrra, lei tropas aliadas avián plusors avantatges importants. Premier, dispausavan d'una superioritat numerica clara que foguèt renforçada per l'aumentacion regulara dau volum dau còrs expedicionari estatsunidenc. En parallèl, la octrina ofensiva deis Aliats, basada sus la mobilitat (carris, artilhariá pus mobila, usatge dau camion per lo transpòrt dei tropas e de la logistica), èra venguda superiora ai tacticas defensivas alemandas. La logistica alemanda, encara fondada sus l'utilizacion dau camin de fèrre, facilitava tanben l'observacion e l'interpretacion dei movements alemands. Enfin, leis Aliats organizavan desenant d'atacas limitadas còntra d'objectius locaus. Aquò permetiá d'entraïnar lei tropas a l'assaut previst e de redurre lei pèrdas.
A partir dau 8 d'aost, leis Alemands enregistrèron donc de desfachas sus la màger part dau frònt. Permetèron pas ais Aliats d'anientar lo dispositiu enemic mai leis armadas alemandas deguèron pauc a pauc se retirar vèrs l'èst e abandonar la quasi totalitat dei territòris francés conquistats en 1914. Un quart de Belgica foguèt tanben liberat per leis Aliats. Dau 8 d'aost au 14 de setembre, leis Aliats reconquistèron la màger part de Picardia e avancèron vèrs la linha Hindenburg, linha defensiva principala deis Alemands en França. Puei, menèron doas ofensivas còntra la linha Hindenburg (26 de setembre - 30 d'octòbre) e entre Mòsa e Argonne (|29 de setembre - 30 d'octòbre). A la fin d'octòbre, lei frontieras alemandas èran menaçadas per l'intrada deis Aliats en Àustria-Ongria e per l'afondrament de la linha Hindenburg. En consequéncia, leis Alemands demandèron un armistici que foguèt signat lo 11 de novembre de 1918. Aquò marca la fin de la Premiera Guèrra Mondiala.
La represa d'un combat mobil entraïnèt de pèrdas importantas dins lei dos camps. L'Entenduda perdiguèt ansin 1,1 milions de tuats, bleçats e presoniers (531 000 Francés, 411 000 soudats de l'Empèri Britanic e 127 000 Estatsunidencs) e leis Alemands 1,3 milions. Au nivèu militar, aquelei combats demonstrèron l'interès dau carri de combat sus lo prat batalhier modèrne.

## Liames intèrnes

* Premiera Guèrra Mondiala.
* Carri de combat.

## Nòtas e referéncias

* ↑ Aquò es l'efectiu dau còrs expedicionari estatsunidenc a la fin de la guèrra. Au començament de l'ofensiva, èra mens nombrós.
* ↑ D'efiech, se la consciéncia collectiva dei soudats de la Premiera Guèrra Mondiala foguèt marcada per la guèrra de trencadas, lei doas fasas pus saunosas dau conflicte foguèron lei dos periòdes de guèrra mobila de 1914 e 1918.
# Ofensivas chinesas de 1945

Leis ofensivas chinesas de 1945 son una tiera d'atacas que se debanèron dins lo corrent de la Segonda Guèrra Mondiala de març a aost de 1945. Acomencèron amb una ofensiva japonesa còntra la província de Henan (21 de març - 7 de junh) que se turtèt a de còntra-ofensivas acarnadas dei tropas chinesas renfòrçadas per un còrs aerian estatsunidenc. Aquò entraïnèt la revirada de l'ataca de l'armada imperiala que comencèt de faciar de dificultats logisticas grèvas dins certanei sectors. Tre lo mes d'abriu, d'ofensivas chinesas en Guangxi permetèron la reconquista de territòris perduts durant l'operacion Ichi-Go. Aquelei succès foguèron completats en julhet per d'atacas còntra Henan, Fujian e Guangdong que foguèron a cha pauc abandonats per lei Japonés. En aost, l'invasion sovietica de Manchoria agravèt lei problemas de Japon e un nombre important de sei soudats foguèron enceuclats dins una pòcha a l'entorn de Nanchang. Lo 10 d'aost, lei fòrças japonesas de la província de Guangxi capitulèron e lo rèsta reculèt sus totei lei frònts fins a la capitulacion sensa condicion de Tòquio.
# Offignies

Offignies es una comuna francesa, situada dins lo departament de Somme e la region dels Nauts de França.

## Administracion

Lista deus cònsols successius :
| Periòde | Periòde | Identitat |
| 2008 | 2014 | Willy Saelens |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 330 | 327 | 368 | 278 | 279 | 278 | 269 | 264 | 230 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 230 | 200 | 180 | 173 | 156 | 131 | 131 | 109 | 115 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 116 | 112 | 107 | 104 | 100 | 100 | 104 | 109 | 103 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 102 | 97 | 95 | 75 | 81 | 70 | 67 | 66 | 66 |
| 2009 | 2010 |
| 65 67 | 66 68 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas e referéncias
### Nòtas
### Referéncias

* Portal de las comunas de França
# Ofensiva de la Prima de 1945 en Itàlia

L’Ofensiva de la Prima de 1945 en Itàlia se debanèt dau 6 d'abriu au 2 de mai de 1945 durant la Segonda Guèrra Mondiala (1939-1945). Opausèt lei fòrças germanoitalianas encargadas de tenir lo nòrd d'Itàlia comandadas per lo generau Heinrich von Vietinghoff (394 000 òmes) a doas armadas aliadas dirigidas per Mark Wayne Clark e Richard McCreery (900 000 òmes).
En inferioritat numerica, dotadas d'un equipament insufisent e incapablas d'arrestar lei bombardaments aerians aliats, lei 25 divisions de l'Aisse foguèron rapidament en dificultat. Lo 15 d'abriu, la resisténcia organizada venguèt impossibla. Leis unitats alemandas s'enfugiguèron vèrs lo nòrd ò foguèron enceuclats per leis Aliats. Entre lo 22 e lo 24, la linha de Pò foguèt passada e leis Aliats se dirigiguèron vèrs Milan e Turin a l'oèst e Àustria a l'èst. Lo 29, lo generau von Vietinghoff signèt la capitulacion de son grop d'armadas. Intrèt en vigor lo 2 de mai e entraïnèt la conquista dau territòri italian fins ais Aups per leis armadas aliadas.
Aquelei combats entraïnèron la pèrda de 16 000 tuats e bleçats per leis Aliats còntra 32 000 per l'Aisse. En lei victimas, figura Benito Mussolini que foguèt capturat per de partisans italians lo 27 d'abriu. Rapidament jutjat, foguèt fusilhat lo 28.

## Liames intèrnes

* Linha Gotica.

## Bibliografia

* (en) Gregory Blaxland, Alexander's Generals (the Italian Campaign 1944-1945), William Kimber & Co, 1979.
* (en) Dwight D. Oland, North Apennines 1944-1945, United States Army Center of Military History, 1990.
* (en) Douglas Orgill, The Gothic Line (The Autumn Campaign in Italy 1944), Heinemann, 1967.

## Nòtas e referéncias

* ↑ Leis efectius indicats son aquelei deis unitats de combat. Èran renforçats dins lei dos camps per lei fòrças encargadas de la logistica, de l'ocupacion dei territòris e de la defensa antiaeriana.
# Offendorf

Offendorf en alemannisch (Offendorf en francés) es una comuna francesa del departament del Bas Ren e de la region d'Alsàcia.

## Geografia

Offendorf Es un vilatge situat al bòrd del Rhin, a una vintena de quilomètres al nòrd de Estrasburg.
Offendorf est un village situé au bord du Rhin, à une vingtaine de kilomètres au nord de Strasbourg.

## Administracion

Lista deus cònsols successius :
| Periòde | Periòde | Identitat |
| 2008 | 2014 | Denis Hommel |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 762 | 412 | 866 | 1 172 | 1 249 | 1 346 | 1 403 | 1 450 | 1 464 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 234 | 1 309 | 1 375 | 1 342 | 1 360 | 1 338 | 1 269 | 1 167 | 1 104 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 112 | 1 168 | 1 143 | 1 389 | 1 420 | 1 607 | 1 629 | 1 659 | 1 570 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 994 | 1 829 | 1 790 | 1 734 | 1 640 | 1 886 | 2 024 | 2 088 | 2 139 |
| 2009 | 2010 |
| 2 041 2 170 | 2 169 2 190 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* Portal d'Alsàcia
# Pascau Caumont

Pascal Caumont [fr], o Pascau Caumont [oc] es un cantaire concertiste e professor de musica occitana, especializat dans las musicas traditionalas dels pobles de la Mediterranèa (occitans, catalans, …) au conservatòri de Tolosa.
Pasquau Caumont :
* Nom francés : Pascal Caumont
* Formation : C.R.R. de Tolosa
* Activitat : Cantaire,
* professor de musica,
* compositor,
* ethnomusicologue,
* musicologue,
* concertista, …
* A travailhat per : C.R.D. de Tarba
* Domeni : Cultura occitana
* e catalana
* Sòci de : Vox Bigerri
* Ordi artistic : Cant polifonic,
* cant monodic,
* musica classica

## Vida

Nascuat ens ua familha de muscaires populars, Pascal Caumont a totjorn volgut hèr musica. Va en purmèr a Tolosa entà hèr trompeta e joga ens bandas d'Armanhac. Après, descobra los trobadors dab Pèire Bèc e vol venger cantaire de musicas tradicionalas occitanas. Ven professor de cant al conservatori occitan de Tolosa, push a Tornfuèlha e au conservatori de Tolosa. Ven amic dab los Fabulous Trobadors e canta dab els mantuns cops.
En 2004 / 2005, va a Tarba e crea ua classa de musica tradicionala au conservatori de la villa. Dubreish escolas bilinguas occitan e francès, e hèr cant ens las escolas. Ven lo mestre d'un hestau que se sona Tarba en Canta, pero lo cant polifonic del monde entèr.
Lo son grope Vox Bigerri ven lo gripe lo mai conegut de la musica occitana dab la paruda del dic "Cap aus Sorelhs" en 2013, hèn concert ens tota la Europa, dab lo tustaire Jim Black, QuarteXperience, Socarrel, … entre Paris, Brussèlas, Viena a la Mozart-Saal, Berlin (entà lo disc Tiò, 2018), cantan ens granas glèisas de França.
Pascau Caumont es un bèl compositor de musica e poemas, força coneigut en Occitania e Catalunya.
Adara es professor en lo conservatoria de Tolosa e canta dab Vox Bigerri un projecte que se sona Milharis, sus la lejenda pirenenca.
# Pascal Vagnat

Pascal Vagnat (Clarmont-Ferrand, 22 de julhet de 1972-La Guerche sur l'Aubois, 30 de mai de 2016) z-èra un vexilològ auvernhat.
Son sit internet "Les Emblêmes de France" z-èra una referéncia dins l’eraldica e la vexilologia de las divisions administrativas francesas.

## Ligams extèrnes

* Sit Les Emblêmes de France
# Pascal Riché

Pascal Riché (Rènnas, 10 de junh de 1962) es un jornalista francés. Actualament director adjunt de la redaccion de L'Obs foguèt un dels cofondadors de Rue89.

## Nòtas e referéncias

* ↑ Bibliotèca Nacionala de França. «identificador BnF» (en francés). [Consulta: 31 de decembre de 2019]
# Pascual Candel Palazón

Pascual Candel Palazón (Múrcia, 12 de febrièr de 1971) tanben conegut com Pascual C. Palazón, es un poèta e escrivan espanhòl.

## Biografia

Filh d'un entrepreneire de classa mejana, preparèt lo bachelierat a l'Institut Vicente Medina d'Archena e comencèt d'estudis a l'Universitat de Múrcia, ont estudièt qualques corses de Drech, qu'abandonèt per seguir sa vocacion d'escrivan.

## Fònts literàrias

Comencèt d'escriure de poesia quand èra plan jovenèl. Son òbra se caracteriza per un estil amb una granda influéncia nordica.

## Bibliografia

* Ollas a prisión (ISBN 978-1-4092-2090-9)
* Fuga del Hotel California (ISBN 978-1-4092-2133-3)
* Cita en la habitación 101 (ISBN 978-1-4092-6610-5)
* La hija del pirata virgen (ISBN 978-1-4092-2822-6)
* Poesía erótica para principiantes (ISBN 978-1-4092-8709-4)
* El pirata virgen (ISBN 978-1-4092-2811-0)

## Ligam extèrne

Google Books
# Pascal I

Pascal I$^{èr}$ (mòrt lo 11 de febrier de 824) foguèt lo 98$^{en}$ papa de la Glèisa Catolica Romana dau 25 de genier de 817 au 11 de febrier de 824. Succediguèt a Estève IV (816-817) e foguèt remplaçat per Eugèni II (824-827).
Nascut en Roma, èra abat dau monastèri Sant Estève de la vila avans son eleccion. Dins lo corrent de son pontificat, contunièt la politica de sei predecessors ambé lo mantenement de l'aliança ambé lei Francs que li permetèt d'obtenir Sardenha e Corsèga. Contunièt tanben d'acuelhir lei monges orientaus exilats en causa de la crisi iconoclasta qu'afectava l'Empèri Bizantin.

## Liames intèrnes

* Lista dels papas.
# Pascal Nyabenda

Pascal Nyabenda (n. 1966) es un òme politic que foguèt president de Burundi per interim en 2020.
| Precedit per Pierre Nkurunziza | President de Burundi 8 de junh-18 de junh de 2020 | Seguit per Évariste Ndayishimiye |
# Pascau Abadia

Pascau d'Abadia (Pascal Abadie per eth estat civiu, vadut a Moledós, Hauts Pirenèus, en 1856, mort a Vic de Bigòrra id, en 1932) ei un autor chòi, bigordan, gascon, occitan, membre dera Escòla Gaston Febus. Estot tanben regent.

## Òbras occitanas

* Pansard e Lamagrèra, pastorala de Carnaval, 3 actes , Pau, Marrimpoei, 1919
* Çò qui cantavan en Aussau , cançons, Bèth Arram, 1926
* Cabdeton, pastorala de 3 actes, en collaboracion dab Simin Palai, Pau, Marrimpoei, 1922
* Condes gaujós de noste, Tarba, Bailac, 1926
* Las culòtas de Bertranet , farsejada d'1 acte, Tarba, Lasbòrdas, 1928
* Mos de Pelòsas , comedia de 3 actes, Vic de Bigòrra, 1930
* La Moròta , drama de 3 actes, Pau, Marrimpoei, 1934

## Referéncias

* Miquèu de Camelat, "Pascau d'Abadia, l'òmi, lo condaire, l'autor dramatic", Reclams, 41ena annada, num. 9
* Jean Fourié. Dictionnaire des auteurs de langue d'oc de 1800 à nos jours (en francés). Felibrige Edicioun, 2009, p. 11. ISBN 978-2-9533591-0-7.
* "Literatura gascona", Reclams, num. 9-10 de setembre-octobre de 1982... (pp 65, 121, 135, 149, 150)

## Ligams extèrnes

* (oc) (fr) Site oficiau deu CIRDÒC
* Portau de Gasconha
* Portal de la literatura
# Lopiac (Carcin)

Lopiac (Loupiac en francés) es una comuna carcinòla situada dins lo departament d'Òut e la region d'Occitània, ancianament de Miègjorn-Pirenèus.

## Toponimia

Lopiac, coma Lopiac (Gironda) e los autres Lopiac, ven d'un nom d'òme latin Luppius (Dauzat) o Loppius (Negre), ambe'l sufixe gallic (gallés, gal) -āco(n), latinizat en -acum$^,$. Lopiac èra donc probablament una anciana granda proprietat antica qu'aviá per mèstre Luppius o Loppius. La preséncia de -pp- geminada (dobla) permet la conservacion del timbre sord de la consonanta (un -p- simple se seriá sonorizat en -b-).

## Administracion

Lista dels cònsols successius :
| Periòde | Periòde | Identitat |
| 2014 | 2026 | Éric Lascombes |
| març 2001 | 2014 | Monique Forestier |
| | 2001 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 253, totala: 258 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 564 | 384 | | | | | 590 | 631 | 587 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 587 | 592 | - | - | 576 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 407 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 226 | | | | Cercar | 267 | 263 | 265 | 271 280 |
| 2009 | 2010 |
| 274 283 | 270 275 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas d'Òlt
* Lo Portal de Carcin
* L'occitan de Carcin

## Nòtas

* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 416
* ↑ Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 200; cita Negre pel Loupiac de Gironda
* Portal de Carcin
# Lopiac (omonimia)

Lopiac es un toponim per las comunas:
* de Carcin :
** Lopiac, comuna francesa d'Òlt
** Lopiac, anciana comuna francesa d'Òlt, annexada a Puèg l'Avesque
* de Gasconha:
** Lopiac,comuna francesa de Gironda
** Lopiac de la Rèula, comuna francesa de Gironda
* de Lengadòc
** Lopiac, comuna francesa de Tarn
* d' Auvèrnhe
** Lopiac, anciana comuna de Cantal, annexada a Pleus
# Lopian (Erau)

Lopian (Loupian en francés) es una comuna lengadociana situada dins lo departament d'Erau e la region d'Occitània, ancianament de Lengadòc-Rosselhon.

## Toponimia

Las fòrmas ancianas son : alode de Lupiano en 961, S. Severo in villa Lupiano en 990, in castro Lupiano en 1099, castello de Lupiano en 1116, apud Lupianum en 1134, ecclesiam S. Ceciliae de Lopiano en 1135, de Lopiano [varianta : Lopiana], en 1138, castro Lupiani en 1165, castello de Lopiano en 1178, castrum de Lupiano en 1191, 1194, 1224, S. Cecilie de Lupiano en 1182, de Lupiano en 1219, catrum Lupiani en 1224, de Luppiano en 1344, de Lupiano, de Luppiano a la fin del sègle XIV, Lopia en 1426, 1459, Lupian en 1495 , 1518, Lopian en 1529, 1643, Lupian en 1570, Loupian en 1626, cap a 1683, 1708, 1740-60, 1770-72 (mapa de Cassini), les eglise, ch[âte]au et village de Loupian en 1740-60.
Segon Dauzat, Lopian ven del nom latin d'òme Lŭppius, amb lo sufixe -anum; segon Hamlin, Lopian ven del gentilici latin Loppius, amb lo sufixe -anum. Lopian èra una granda proprietat galloromana.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 2014 | 2026 | Alain Vidal | PS | retirat d'agricultor |
| junh de 1995 | 2014 | Christian Turrel | PS | retirat d'engenhaire internacional |
| | 1995 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 2147, totala: 2185 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 1 104 | 1 187 | 1 223 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 1 409 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 1 036 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 871 | 901 | 934 | 1 113 | 1 289 | 1 483 | 2 057 | 2 081 | 2 085 2 123 |
| 2009 | 2010 |
| 2 089 2 127 | 2 092 2 131 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 2176 abitants e la densitat èra de 136 ab/km².

## Veire tanben

* Comunas d'Erau

## Nòtas

* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 221
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 407, a Llupia
* Portal de Lengadòc
# Lopiac (Gironda)

Lopiac (Loupiac en francés) es una comuna bordalesa de Guiana, lingüisticament gascona, administrada per lo departament de Gironda de la region de Novèra Aquitània, ancianament d'Aquitània.

## Geografia
### Perimètre dau territòri

Comunas confrontantas de Lopiac :
| Cadilhac | Omet, Donzac | Montprimblan |
| | | Gavarnac |
| Barçac Garòna delà | | Senta Crotz dau Mont |

## Toponimia

Las fòrmas ancianas son Lopiac, Lupiac, Lupiag, aus sègles XI-XIII, villa Lupiacus, en latin, citat per Nicolaï, prior de Lopiaco, en latin, en 1342, Lopiac, en 1361. Segon Albèrt Dauzat, Lopiac ven d'un nom latin d'òme Lŭppius, damb lo sufixe -acum, latinizacion dau sufixe gallés -ācon. Bénédicte Boyrie-Fénié sièc Ernèst Negre e aima mèi Loppius, tirat dau cognomen Loppo. Lopiac èra donc probablament una anciana granda propietat antica qu'avèva per mèste Lŭppius o Loppius. Lo cognomen Lŭpus, mèi derivat en Lŭpius, conven pas, perqué solament la preséncia de -pp- geminada (dobla) permet la conservacion de la consonanta (Lŭpius auré donat *Lochac).

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| 2020 | 2026 | Jean-José Bonneron | | |
| març 2008 | 2020 | Lionel Chollon | PCF | regent (professor de las escòlas) |
| març 2001 | 2008 | Jean-Claude Lamothe | | |
| | 2001 | | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra dau canton de Cadilhac; es adara dau canton de l'Entre duas Mars.

## Demografia

modificar « persona »  v · d · m 
Evolucion demografica Populacion comunala actuala (2013): 1167, totala: 1123 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 015 | 1 011 | 1 041 | 1 014 | 1 025 | 981 | 902 | 899 | 1 000 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 793 | 892 | 919 | 944 | 1 002 | 977 | 975 | 1 034 | 1 046 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 074 | 1 077 | 1 017 | 938 | 950 | 925 | 854 | 875 | 904 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 948 | 890 | 966 | 981 | 990 | 939 | 939 | 968 | 1 001 1 019 |
| 2009 | 2010 |
| 1 050 1 066 | 1 099 1 115 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Gironda

## Nòtas

* ↑ Sit Toponimia occitana
* ↑ https://gallica.bnf.fr/ark:/12148/bpt6k9616679v/f77.item.zoom p. 65
* 1 2 Bénédicte Boyrie-Fénié, Dictionnaire toponymique des communes. Gironde, ed. CAIRN e Institut Occitan, Pau, 2008, p. 200
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 407, a Llupia
* Portau de Guiana